**Mesto Skalica – hlavný kontrolór**

**Správa z kontroly.**

K-19-2018

**Oprávnená osoba, ktorá vykonala kontrolu** : Ing. Gejza Liska

**Povinná osoba** : Mesto Skalica - mestský úrad, Skalica.

**Cieľ kontroly** : Kontrola vykonaná na oddelení strategického rozvoja a marketingu tykajúce sa prijatých faktúr a dodávateľských zmlúv k projektu ,,Cyrilometodské tradície „ – kontrolované obdobie rok 2014 a I štvrťrok 2015.

**Kontrola vykonaná dňa** : 28. 11. 2017

**Kontrolné zistenia**:

Dňa 3. 11. 2014 bola medzi Mestom Skalica, Námestie Slobody 10, Skalica ako objednávateľom a spoločnosťou IF MEDIA s.r.o., Pod kalváriou 23 , Skalica ako zhotoviteľa uzavretá Zmluva o poskytnutí služby, ako výsledok verejného obstarávania na Projekt z Európskej únie pod názvom " Zachovanie a rozvoj cyrilometodských tradícií a remesiel v prihraničnom regióne". Predmetom zmluvy je záväzok zhotoviteľa poskytnúť služby s názvom " Cyrilometodské tradície", v zmysle opisu predmetu obstarávania, ktorý tvorí prílohu č. 1 k tejto zmluve. Celková zmluvná cena činila 49.695,- € vrátane DPH.

Vyššie uvedené služby boli mestu Skalica spoločnosťou IF MEDIA, s.r.o Skalica vyfakturované nasledovne:

**1. Faktúrou č**. 2014127 zo dňa 29.11.2014, zapísanou v knihe dodávateľských faktúr č. 20141258 v sume 1.774,39 € vrátane DPH v nasledovných položkách:

bez DPH s DPH

1. maliarske techniky Veľkej Moravy - materiál v sume 625,00 € 750,-

2. maliarske techniky Veľkej Moravy - tlačoviny v sume 541,66 € 649,99

3. maliarske techniky Veľkej Moravy - lektori 312,00 € 374,40

**Spolu 1.774,39**

Položka č.1 "Maliarske techniky Veľkej Moravy" ( ďalej len MTVM) podľa vyššie uvedenej zmluvy mali byť dodané panely - drevené dosky 18 ks, trojnohý stojan so skrutkou 18 ks, papier, dobové farby pre maľovanie dobových obrazov, štetce a iné potreby pre komplexné technické zabezpečenie výtvarného sympózia v meste Skalica určeného pre žiakov základných a stredných škôl partnerských miest pre 54 žiakov a 12 pedagógov.

Na základe zistení bol materiál na "Maliarske techniky Veľkej Moravy ( stretnutie mladých výtvarníkov) zakúpený tiež mestom Skalica o čom svedčia i uhradené faktúry

- faktúra č. 140025 od spoločnosti JUB MIX s.r.o. Skalica v sume 242,41 €,

- faktúra č. 11401010 od spoločnosti KOHI-MARKET Skalica v sume 41,01 €

- faktúra č. 81914 od dodávateľa Lýdia Komorová, Martin v sume 103,20 €

- faktúra č. 20140045 od dodávateľa Milan Brisuda STYL, Skalica v sume 32,- €

- faktúra č. 201401889 od spoločnosti ALEGON s.r.o., Bratislava v sume 352,80 €

kde boli zakúpené rôzne práškové farby, stojany, dosky a iný materiál potrebný k technickému zabezpečeniu výtvarného sympózia, v celkovej sume 771,42 €

Z uvedeného vyplýva, že materiál pre mladých výtvarníkov bol už zakúpený a zaplatený mestom Skalica v mesiacoch máj a jún 2014 a spoločnosťou IF MEDIA vo vyššie uvedenej položke č. 1 v sume 750,- € bolo mestu Skalica neoprávnene vyfakturované bez uskutočnenia, alebo dodania materiálov. Fakturácia prebehla duplicitne a neoprávnene. Vecnú správnosť, prípustnosť hospodárskej operácia a predbežnú finančnú kontrolu podpisoval vedúci oddelenia strategického rozvoja a marketingu. Porušený zákon č. 523/2004 Z.z. o rozpočtových pravidlách verejnej správy. Taktiež porušený zákon č. 502/2001 Z.z. o finančnej kontrole a vnútornom audite v časti predbežnej finančnej kontroly.

Položka č. 2 - na základe zmluvy mali byť dodané pozvánky 1000 ks, plagáty 150 ks, pamätné listy 66 ks ohľadom maľovania dobových obrazov dobovými farbami počas výtvarného sympózia v meste Skalica.

Na základe vyjadrenia pracovníčky oddelenia strategického rozvoja a marketingu pozvánky v počte 1000 ks a plagáty počte 150 ks dodané neboli. Z uvedeného vyplýva že položka č. 2 v hodnote 649,99 € bola spoločnosťou IF MEDIA s.r.o fakturovaná neoprávnene. Porušenie zákonov ako u položky č. 1.

Položka č. 3 MTVM - lektori, zabezpečenie honorárov lektorov, personálne zorganizovanie a zabezpečenie lektorov, ktorí budú dozorovať, odborne viesť účastníkov akcie a poskytovať im odbornú pomoc ohľadom maľovania dobových obrazov dobovými farbami počas výtvarného sympózia. V uvedenej dobe od podpísania zmluvy, teda od 03.11.2014so spoločnosťou neprebehala v meste Skalica žiadna aktivita v súvislosti s predmetom zmluvy, teda neoprávnene bola fakturovaná suma vo výške 374,40 €.

Na základe uvedeného /faktúra č. 2014127 zo dňa 29.11.2014/ konštatujem že v uvedenom prípade vznikla mestu Skalica škoda v celkovej výške **1,774,39 €.**

**2. Faktúrou č.** 201440119 zo dňa 10.12.2014, zapísanou v knihe dodávateľských faktúr č. 20141259 v sume **15.344,59 €** vrátane DPH v nasledovných položkách :

bez DPH s DPH

1. Rezbárske sympózium - veľkoplošný stan 1.666,66 2.000,-€

2. Rezbárske sympózium - zázemie pre umelcov - stan 833,33 1.000,-€

Jednalo sa o prenájom a montáž veľkoplošného stanu počas 6 dní pre umelcov a návštevníkov pre prípad dažďa alebo horúčav s rozmerom 12x6 m s kapacitou min. 100 osôb a prenájom a montáž stanu ako zázemie pre umelcov.

Uvedená položka bola fakturovaná duplicitne a neoprávnene, nakoľko uvedené služby boli hradené mestom Skalica. Táto služba bola fakturovaná tiež spoločnosťou MAPE spol. s r.o. faktúrou č. 140006 zo dňa 25.9.2014, zapísanou v knihe došlých faktúr pod č. 20140965 v sume 3.000,-€ ako komplexné zabezpečenie akcie Rezbárske sympózium od 9.9. do 14.9. 2014 na základe objednávky č. 5609/2014, podpísanou vedúcim oddelenia strategického rozvoja a marketingu.

3. Rezbárske sympózium - honoráre pre umelcov 3.799,79 €

Jednalo sa o honoráre pre 6 umelcov - rezbárov tvoriacich sochy, na 6 dní - 50 hodín/ umelec, spolu 300 hodín.

Uvedená položka bola fakturovaná duplicitne a neoprávnene, nakoľko honoráre pre umelcov - rezbárov hradilo mesto Skalica na základe dohôd o umeleckej produkcii, ktorých predmet dohody bolo účasť na podujatí Rezbárske sympózium v dňoch 9.9. - 14.9. 2014 a vyhotovenie umeleckého diela - vyrezávanie drevenej sochy nasledovne :

1. Miroslav Kinder , Brodské - odmena vo výške 400,- €

2. Martin Kalmár , Pohorelá - odmena vo výške 400,- €

3.Miroslav Mlkvik, Liesek - odmena vo výške 400,- €

4. Jozef Chromek , Podolie - odmena vo výške 400,- €

5. Andrej Irša, Kátov - odmena vo výške 400,- €

6. Ján Tomeš, Stará Turá - odmena vo výške 400,- €

7. Ferdinand Bolebruch, Nové mesto nad Váhom - odmena vo výške 400,- €, honoráre umelcov celkovo činili 2.800,- €.

4. Rezbárske sympózium - propagácia akcie 549,99 €

Jednalo sa o propagáciu akcie v rádiu. Na základe zvukového záznamu z propagácie akcie s nasledovným textom: "Mesto Skalica Vás pozýva na Rezbárske sympózium, ktoré sa uskutoční od 10. do 16. novembra 2014 vo Františkánskej záhrade od 8,00 do 18.00 hod. "Nakoľko v dňoch 10.- 16. 11. 2014 sa žiadne podujatie vo Františkánskej záhrade neuskutočnilo, považujem uvedenú položku za neoprávnene fakturovanú.

5. Rezbárske sympózium - hudobná produkcia - honoráre 3.000,- €

Jednalo sa o honoráre na 8 dvojhodinových hudobných vystúpení počas konania rezbárskeho sympózia, vrátane ozvučenia zabezpečenia funkčnosti ozvučenia po stránke personálnej a technickej.

Uvedená položka bola fakturovaná duplicitne a neoprávnene, nakoľko honoráre pre umelcov hradilo mesto Skalica nasledovne:

1. Faktúra č. 41/2014, zo dňa 16.9.2014 evidovaná v knihe došlých faktúr pod č. 20140928 od dodávateľa Klub priateľov kultúry Senica za ozvučenie vystúpení kapiel na rezbárskom s sympóziu zo dňa 13.9. a 14.9. 2014 v sume 650 € 2. Faktúra č. 40/2014, evidovaná v knihe došlých faktúr pod č. 20140927 od dodávateľa Klub priateľov kultúry Senica za hudobnú produkciu skupiny Black and White na podujatí Rezbárskeho sympózia dňa 14.9.2014 v sume 250,- €

3. Faktúra č. 201410, zo dňa 17.9.2014, evidovaná v knihe došlých faktúr pod č. 2014929 od dodávateľa Základná umelecká škola, Skalica za náklady spojené s vystúpením kapely Zadyco B. Band na rezbárskom sympóziu 13. a 14. 9. 2014 v sume 240,- €

3. Faktúra č. 152014 zo dňa 15.9.2014, evidovaná v knihe došlých faktúr pod č. 20140934 od dodávateľa Ivan Heldes HI SOUND, Skalica za zabezpečenie vystúpenia sk. Vinohrad dňa 13.9.2014 v sume 120,- €

4. Faktúra č.2014016, zo dňa 15.9.2014, evidovaná v knihe došlých faktúr pod č. 20140961 od dodávateľa Viera Šusteková - ŚTUDIO S, Senica za vystúpenie skupiny Viera Šusteková a Band zo dňa 3.9.2014 na rezbárskom sympóziu vo Františkánskej záhrade Skalica

v sume 350,-€

5. Faktúra č. 6/2014 zo dňa19.9.2014, evidovaná v knihe došlých faktúr pod č. 20140980 od dodávateľa MELIBA s.r.o., Kopčany za hudobnú produkciu v sume 800,- €.

Okrem uvedeného bolo na dohodu o vykonaní umeleckej produkcie za vystúpenie kapely Charlie a Torzo počas podujatie rezbárske sympózium vo Františkánskej záhrade dňa 14.9.2014 vyplatený honorár vo výške 364,91 €.

Na základe uvedených skutočností, že honoráre za hudobné produkcie boli jednotlivým dodávateľom vyplatené vo výške 2.774,94 €, má sa za to že uvedená položka 3.000,-€ bola spoločnosťou IF MEDIA s.r.o. fakturovaná neoprávnene.

6. Rezbárske sympózium - vernisáž - lavičky, stoly, stánky pre účinkujúcich v sume 400,- € .

V nedeľu 16.11.2014 sa vernisáž v skutočností nekonala. Položka fakturovaná IF MEDIA s.r.o neoprávnene.

7. Rezbárske sympózium - ubytovanie pre účinkujúcich 899,85 €

Jednalo sa o ubytovanie 6 drevorezbárskych umelcov počas celej doby trvania sympózia , t.j. 6 nocí. Uvedená položky fakturovaná neoprávnene, nakoľko ubytovanie uhradilo mesto Skalica dodávateľovi Penzión nad Skalicou, Dušan Rybár- AKVARYBA, Skalica na základe faktúry č. 2014005 zo dňa 22.9.2014, zaevidovaná v knihe došlých faktúr pod č. 20140948 za ubytovanie 7 osôb a počtu prenocovaní 5, v celkovej sume 495,- €.

8. Rezbárske sympózium - moderátor - honorár 699,96 €

Na základe vyjadrenia pracovníčky oddelenia strategického rozvoja a marketingu moderátor nebol zabezpečený. Uvedená položka fakturovaná neoprávnene,

9. Rezbárske sympózium - materiál 1.500,- €

Jednalo sa o nákup dreva pre umelcov vrátane dopravy na miesto podujatia a následné osadenie na miesto určenia, dubový masív o výške 2,4-2,6 m, priemer kmeňa min. 75 cm. Na základe zistenia uvedené drevo bolo dodané sponzorsky z mestských lesov. Osadenie na miesta určenia bolo mestu Skalica fakturované fa. č. 10142005 zo dňa 5.9.2014 od dodávateľa Vepos- Skalica s.r.o., Skalica, evidovanej v knihe došlých faktúr pod č. 20140907

v sume 158,40 €.

Uvedená položka bola fakturovaná neoprávnene.

10. Rezbárske sympózium - technické pripojenie do sietí 100,-€

Nakoľko sa uvedené podujatie v mesiaci novembri nekonalo, fakturovaná čiastka je neoprávnená.

11. Rezbárske sympózium - honoráre pre remeselníkov 1.200,-€

Uvedená položka fakturovaná neoprávnene, nakoľko honoráre pre remeselníkov boli vyplácané mestom Skalica na základe Dohôd o umeleckej produkcii vo forme účasti na podujatí Rezbárske sympózium v dňoch13.9.-14.9. 2014 nasledovne:

Tatiana Pavlovičová, Osuské vyplatená suma 50,- €

Jozef Papala, Lubina vyplatená suma 50,- €

Juríčková Zuzana, Skalica vyplatená suma 50,- €, spolu 150,-€.

12. Reklamná plachta s kov. očkami 100x150 cm 195,- €

Nakoľko podujatie rezbárske sympózium v termíne 10.11. - 16.11.2014 neprebehlo, aj táto položka je fakturovaná spoločnosťou neoprávnene.

Na základe uvedeného konštatujem, že nakoľko služby ktoré nám boli fakturované spoločnosťou IF MEDIA, s.r.o., Skalica v celkovej sume 15.344,59 € a ktoré sa týkali zorganizovania podujatie "Rezbárske sympózium" v rámci projektu "Zachovanie a rozvoj cyrilometodských tradícií a remesiel v prihraničnom regióne" a ktoré podujatie malo prebehnúť v dňoch 10.11. - 16.11.2014 v skutočnosti dodané neboli. Podujatie Rezbárske sympózium sa v skutočnosti konalo v dňoch 9.9. - 14.9. 2014 a toto podujatie v celkom rozsahu zabezpečovalo a hradilo mesto Skalica. Na základe uvedeného konštatujem že v uvedenom prípade vznikla mestu Skalica škoda v celkovej výške **15.344,59 €.**

**3. Faktúrou č.** 2014133 zo dňa 10.12.2014, zapísanou v knihe dodávateľských faktúr pod č. 20141314 v sume **5.699,90 €** vrátane DPH v nasledovných položkách:

bez DPH s DPH

1. List z Veľkej Moravy - honoráre 333,33 400,-

2. List z Veľkej Moravy - materiál 541,66 650,-

3. List z Veľkej Moravy - lektori 408,32 489,98

Jednalo sa o literárnu súťaž pre minimálne 100 žiakov tematicky zameranej na obdobie Veľkej Moravy. Na základe vyjadrenia pracovníčky oddelenia stratégie a marketingu uvedená literárna súťaž neprebehla. Neoprávnene faktúrované služby v sume 1.539,97 €,

4. Moja abeceda - výstavné panely 1.916,66 2.300,-

5. Moja abeceda - honoráre 416,64 499,96

6. Moja abeceda - materiál 691,67 830,-

7. Moja abeceda - lektori 416,64 499,96

Jednalo sa výtvarnú súťaž. Na základe vyjadrenia pracovníčky oddelenia stratégie a marketingu boli výstavné panely k Mojej abecede nainštalované, ale nie po podpísaní zmluvy, teda po dni od 03.11.2014. U vyššie uvedenej faktúry boli neoprávnene vyfakturované služby v celkovej sume **5.699,90** €.

**4. Faktúrou č**. 20140141 zo dňa 22.12.2014, zapísanou v knihe dodávateľských faktúr pod. č. 20141312 v sume **26.901,43 €** vrátane DPH v nasledovných položkách:

bez DPH s DPH

1. Trvalo vysvetľujúca tabuľka 254,16 304,99

2. Moja abeceda zborník 2.999,70 3.599,64

3. Výroba tlačeného sprievodcu prihraničným regiónom 19.164,- 22.996,80

.

U vyššie uvedenej faktúry boli tiež ako v predchádzajúcich prípadoch vyúčtované položky , ktoré sa vôbec neuskutočnili v sledovanom období teda od dňa 03.11.2014 a neoprávnenou faktúrou č. 20140141 zo dňa 22.12.2014, zapísanou v knihe dodávateľských faktúr pod. č. 20141312 v sume 26.901,43 € vrátane DPH vznikla škoda mestu Skalica v celkovej výške : **26.901,43 €**

Záverom možno konštatovať, že kontrolou prijatých faktúr a zmlúv bolo zistené, že boli fakturované a mestom Skalica uhradené služby, ktoré mali byť poskytnuté obchodnou spoločnosťou IF MEDIA, s.r.o, Pod Kalváriou 23, Skalica a ktoré neboli dodané, **čím vznikla mestu Skalica škoda v celkovej výške 49.720,31 €.**

Prípustnosť uvedených hospodárskych operácií a predbežnú kontrolu podpisoval vedúci oddelenia strategického rozvoja a marketingu, čím porušil zákon č. 502/2001 Z.z. o finančnej kontrole a vnútornou audite v § 9 ods. 1. Zároveň overil aj faktúry po stránke vecnej a číselnej, čím potvrdil, že služby boli skutočnej poskytnuté. Týmto bol porušený zákon č. 138/1991 Z.z. o majetku obcí v §7 ods.1 a ods. 2 písm. b., nakoľko finančné prostriedky mesta boli použité neoprávnene.

Nakoľko jednoznačne vzniklo dôvodné podozrenie smerujúce k tomu, že bol spáchaný trestný čin, dňa 28.11.2017 bolo hlavným kontrolórom podané trestné oznámenie v horeuvedenej veci.

**Označenie zákonov a všeobecne záväzných prepisov, ktoré sa porušili:**

Kontrolným zistením je konštatované, že bol porušený zákon č. 138/1991 Z.z. o majetku obcí, zákon č. 502/2001 o finančnej kontrole a vnútornom audite a zákon č. 523/2004 Z.z. o rozpočtových pravidlách verejnej správy.

Písomnosti a materiály potvrdzujúce kontrolné zistenia: Fotokópie:

1. Zmluva o poskytnutí služby so spoločnosťou IF MEDIA, s.r.o., Skalica, centrálne č. 337,

2. Vyhodnotenie rezbárskeho sympózia, aktivity Sprievodca pamiatkami Veľkej Moravy , aktivity Moja abeceda a zoznam deklarovaných výdavkov.

3. Faktúry, ktoré sú uvedené v správe od obchodnej spoločnosti IF MEDIA, s.r.o, Skalica

4. Faktúry, ktoré hradilo mesto Skalica dodávateľom, týkajúce sa projektu "Zachovanie a rozvoj cyrilometodských tradícií a remesiel v prihraničnom regióne"

5. Dohody o vykonaní umeleckých produkcií, ktoré hradilo mesto Skalica v rámci podujatia Rezbárske sympózium.

6. Informácia pracovníčky oddelenia strategického rozvoja a marketingu o vyhodnotení dodaných služieb zo zmluvy o dielo IF MEDIA s.r.o, Skalica v rámci projektu Zachovanie cyrilometodských tradícií a remesiel"

7. Informácia o konaní podujatí v rámci vyššie uvedeného projektu.

8. Informácia o nekonaní sa žiadnej aktivity v termíne 10.11. až 16. 11. 2014 vo Františkánskej záhrade.

Námietky voči kontrolným zisteniam podané neboli.

Nápravné opatrenia boli vykonané : prednostom MsÚ Skalica boli vedúci pracovníci informovaní o skutočnostiach uvedených v návrhu správy K-18-2017 na porade prednostu a boli upozornení na dôsledné dodržiavanie právnych predpisov a interných smerníc.

**Dátum vyhotovenia správy**: 12.02.2018 Hlavný kontrolór : Ing. Gejza Liska........................

Za kontrolovaný subjekt správu prevzal dňa 13.02.2018

prednosta mestského úradu SkalicaIng. Anton Bobrík ..........................................................

oddelenie strategického rozvoja a marketingu Ing. Michal Čunderlík..........................................